[pic] | EIROPAS KOPIENU KOMISIJA | Briselē, 28.6.2007 COM(2007) 362 galīgā redakcija KOMISIJAS ZIŅOJUMS Komisijas gada ziņojums par Garantiju fondu un tā pārvaldību 2006. gadā {SEC(2007) 869} SATURS 1. Juridiskais pamats 3 2. Fonda stāvoklis 2006. gada 31. decembrī 3 2.1 Finanšu analīze 3 2.2 Grāmatvedības izklāsts 4 2.3 Garantiju fonda finanšu pārskats pirms konsolidācijas 2006. gada 31. decembrī 5 2.3.1 Garantiju fonda bilance pirms konsolidācijas 6 2.3.2 Garantiju fonda pārskats par budžeta rezultātiem pirms konsolidācijas 9 3. Iemaksas Fondā 10 3.1. Iemaksas no vispārējā budžeta finanšu gada laikā 10 3.2. Fonda likvīdo aktīvu finanšu ieguldījumu procenti 11 3.3. Summas, kas atgūtas no saistības neizpildījušiem parādniekiem 12 4. Fonda saistības 12 4.1. Neizpildīto saistību maksājumi 12 4.2. Atlīdzība EIB 12 1. Juridiskais pamats Ar Padomes 1994. gada 31. oktobra Regulu (EK, Euratom) Nr. 2728/94 („Regula”) izveidoja Garantiju fondu ārējai darbībai („Fondu”), kura resursus izmanto, lai atmaksātu Kopienas kreditoriem, ja Kopienas piešķirtā vai garantētā aizdevuma saņēmējs nepilda saistības (OV L 293, 12.11.1994., 1. lpp.). Regulā grozījumi izdarīti ar Padomes 1999. gada 25. maija Regulu (EK, Euratom) Nr. 1149/99 (OV L 139, 2.6.1999., 1. lpp.) un Padomes 2004. gada 22. decembra Regulu (EK, Euratom) Nr. 2273/2004 (OV L 396, 31.12.2004., 28. lpp.), un jaunākie grozījumi izdarīti ar Padomes 2007. gada 30. janvāra Regulu (EK, Euratom) Nr. 89/2007 (OV L 31.1.2007., 1. lpp.) („grozītā Regula”). Jaunāko grozījumu piemēros no 2007. gada 1. janvāra. Atbilstīgi Regulas 6. pantam Komisija Fonda finanšu pārvaldību uzticēja Eiropas Investīciju bankai (EIB) saskaņā ar Komisijas un EIB 1994. gada 23. novembrī Briselē un 1994. gada 25. novembrī Luksemburgā parakstīto nolīgumu („Nolīgums”). Saskaņā ar Nolīguma 8. panta 2. punktu bankai ik gadus līdz 1. martam jānosūta Komisijai gada ziņojums par Fonda un tā pārvaldības stāvokli, ieskaitot ieņēmumu un izdevumu pārskatu — „pārskatu par finanšu darbību” — un Fonda finanšu pārskatu par iepriekšējo gadu — „pārskatu par Fonda finanšu stāvokli”. Sīkāka informācija par ziņojumu par 2006. gadu atrodama Komisijas dienestu darba dokumenta („Pielikums”) 2. sadaļā[1]. Turklāt grozītās Regulas 7. pants paredz, ka Komisijai ne vēlāk kā līdz nākamā gada 31. martam jānosūta Eiropas Parlamentam, Padomei un Revīzijas palātai gada pārskats par Fonda stāvokli un tā pārvaldību iepriekšējā finanšu gadā. 2. Fonda stāvoklis 2006. gada 31. decembrī 2.1 Finanšu analīze Fonda stāvoklis ir atspoguļots saskaņā ar starptautiskajiem finanšu pārskatu standartiem ( IFRS ) 2006. finanšu gada beigās. Fonda kopējais apjoms bija EUR 1 379 697 691,89 (skat. pielikuma 3. sadaļu: Pārskats par Fonda finanšu stāvokli 2006. gada 31. decembrī, ko sniedz EIB). Šī summa kopš Fonda izveides ietver visas - budžeta iemaksas Fondā (EUR 2 799 914 500,00); - kārtējā gada neto rezultātu (EUR 575 869 592,23); - Fonda veikto maksājumu atgūšanu par nepildītajām saistībām (EUR 575 673 913,77); - atņemot EIB pārvaldības maksu par summu EUR 714 719,38; atbilst maksājumiem, kas jāveic 2007. gadā; - komisijas maksu, kas saņemta par novēlotiem maksājumiem 2002. gadā (EUR 5 090 662,91); - pielāgojumu, kas veikts IFRS piemērošanas dēļ, novērtējot Fonda portfeli, EUR 14 996 561,86 apmērā (skat. posteni „Rezerves” Garantiju Fonda bilances pasīvā pielikuma 3. sadaļā); - atņemot garantiju izmaksas (EUR 477 860 856,19); - kārtējās Fonda pārpalikuma atmaksas budžetā (EUR 1 775 870 000,00); - un ārkārtas atmaksu budžetā 2005. gadā EUR 338 831 402,07 apmērā, kas veido 9 % no nenomaksātajām operācijām, kas tika piešķirtas desmit jaunajām dalībvalstīm 2004. gada 1. maijā (Skat. Fonda regulas 2004. gada grozījumu 1. daļu). Pēc uzkrāto kreditoru parādu (EUR 743 249,38 no kuriem EUR 714 719,38 ir pārvaldības maksas (atlīdzība EIB)) atņemšanas, Fonda kopējā neto bilance 2006. gada 31. decembrī ir EUR 1 378 954 442,51. 2006. gada 31. decembrī nenomaksāto aizdevumu un aizdevumu garantiju operāciju summa plus uzkrātie procenti par aizdevumiem Bulgārijai un Rumānijai bija EUR 2 899 334 719,06. Tā kā 2007. gada 1. janvārī šīs valstis pievienojās Eiropas Savienībai, 2007. gada 14. februārī summa EUR 260 940 124,72 apmērā tika atmaksāta budžetā saskaņā ar grozīto Regulu. Saskaņā ar grozītās Regulas 3. pantu Fonda apjomam jāsasniedz attiecīgs līmenis (paredzētais apjoms), kas noteikts kā 9 % no visas neatmaksātās saistību pamatsummas, kas palielināta par nesamaksātajiem procentiem. Tādējādi nenomaksāto aizdevumu un aizdevumu garantiju operāciju summa trešām valstīm[2], tai pieskaitot uzkrātos procentus, 2006. gada 31. decembrī kopā bija EUR 11 025 065 532,58, no kuriem EUR 109 809 066,54 tika uzskaitīti kā uzkrātie procenti. Attiecība starp Fonda resursiem EUR 1 118 014 317,79 (EUR 1 378 954 442,51 - EUR 260 940 124,72) un neatmaksātā kapitāla saistībām grozītās Regulas izpratnē bija 10,1 %. Tā kā tas ir vairāk nekā paredzētais apjoms — 9 % no kopējās nenomaksātās garantētās summas (kas ir noapaļota līdz 992,26 miljoniem euro) —, no Fonda jāveic atmaksa Eiropas Savienības vispārējā budžetā, kā 2007. gadā noteikts grozītās Regulas 3. panta trešajā daļā. Summa, ko 2007. gadā pievienos kā pārpalikumu provizoriskajā budžeta projektā 2008. gadam, ir EUR 125 750 000,00. 2.2 Grāmatvedības izklāsts Tā kā Komisija ir nolēmusi iesniegt pārskatus saskaņā ar jaunajiem grāmatvedības noteikumiem, kas balstīti uz IPSAS / IFRS principiem, Fonda finanšu pārskati pirms konsolidācijas ir sagatavoti saskaņā ar šiem principiem, kā izklāstīts pielikumā. 2.3 Garantiju fonda finanšu pārskats pirms konsolidācijas 2006. gada 31. decembrī Bilances kopējā summa pirms konsolidācijas ir EUR 1 380 797 489,49. Tas ietver Fonda kopējo summu, kam pieskaitīti no Fonda segtie nokavētie maksājumi, uzkrātie procenti par novēlotajiem maksājumiem un citi grāmatvedības uzkrājumi, lai gada beigās sniegtu pilnu Fonda finanšu pārskatu kopumu, kas jāiekļauj ES konsolidētajā bilancē. Galvenās pārmaiņas grāmatvedības izklāstā izskaidrotas piezīmēs, lai salīdzinātu skaitļus ar EIB finanšu pārskatu, kas sniegts pielikumā (3.2. punkts). 2.3.1 Garantiju fonda bilance pirms konsolidācijas Bilance: Aktīvi (EUR) | 2006 | 2005 | Apgrozāmie aktīvi | Īstermiņa debitoru parādi | 1 099 797,60 | 1 227 798,12 | Citi | 1 099 797,60 | 1 227 798,12 | Īstermiņa ieguldījumi | 939 964 332,03 | 1 008 639 934,02 | Pārdošanai pieejamo aktīvu portfelis — izmaksas | 909 631 292,30 | 946 662 502,30 | Pārdošanai pieejamo aktīvu portfelis — aktuārā starpība | -7 298 412,75 | -8 860 547,41 | Pārdošanai pieejamo aktīvu portfelis — novērtēšana pēc patiesās vērtības | 14 654 734,60 | 46 565 266,11 | Pārdošanai pieejamo aktīvu portfelis — uzkrājumi | 22 976 717,60 | 24 272 713,02 | Pārdošanai pieejamo aktīvu portfelis — vērtības samazināšanās | Nauda un tās ekvivalenti | 439 733 359,86 | 316 024 023,23 | Norēķinu konti | 1 158 007,44 | 1 582 089,98 | Īstermiņa noguldījumi — nominālā izteiksmē | 436 500 000,00 | 313 500 000,00 | Par īstermiņa noguldījumiem uzkrātie procenti | 2 075 352,42 | 941 933,25 | Citi naudas ekvivalenti — izmaksas | Uzkrātie procenti par citiem naudas ekvivalentiem | Apgrozāmie aktīvi kopā | 1 380 797 489,49 | 1 325 891 755,37 | KOPĀ | 1 380 797 489,49 | 1 325 891 755,37 | Bilance: Saistības (EUR) | 2006 | 2005 | A. PAŠU KAPITĀLS | Kapitāls (Garantiju fonds) | 685 213 097,93 | 650 303 097,93 | Iemaksa no budžeta | 559 463 097,93 | 557 573 097,93 | (pārpalikums, kas jāiemaksā budžetā) | 125 750 000,00 | 92 730 000,00 | Rezerves | 14 996 561,86 | 46 981 944,72 | Pirmreizēja piemērošana — patiesās vērtības rezerve | 341 827,26 | 416 678,61 | Pārdošanai pieejamo aktīvu vērtības maiņa | 14 654 734,60 | 46 565 266,11 | Uzkrātais pārpalikums/deficīts | 627 856 153,68 | 577 197 865,26 | Paziņotie rezultāti | 627 856 153,68 | 577 197 865,26 | Gada saimnieciskais rezultāts | 51 965 637,41 | 50 658 288,42 | Kapitāls kopā | 1 380 031 450,88 | 1 325 141 196,33 | B. ĪSTERMIŅA SAISTĪBAS | Parādi | 766 038,61 | 750 559,04 | Citi | 766 038,61 | 750 559,04 | Īstermiņa saistības kopā | 766 038,61 | 750 559,04 | KOPĀ | 1 380 797 489,49 | 1 325 891 755,37 | Piezīmes bilancē. - „Citi īstermiņa debitoru parādi” attiecas uz Fonda garantiju izmaksu summām. Šī summa ietver kapitālu, procentus un soda naudas, kas iemaksājamas Kopienas budžetā pēc Fonda intervences, proti, garantijas aktivizēšanas. - Atšķirība starp „uzkrāto pārpalikumu” kapitālā un Fonda finansiālo stāvokli, kas izklāstīts pielikuma 3. punkta 3. apakšpunktā, skaidrojama ar secīgām garantiju un soda naudas atmaksām Fondam. - „Citi kreditoru parādi” 2006. gadā ietver EIB pārvaldības komisijas maksu, revīzijas maksas, uzkrātās revīzijas maksas par pārskatu slēgšanu, uzkrātās atgūšanas maksas, kas jāiemaksā EIB pēc tam, kad Fondam samaksātas tam pienākošās soda naudas. 2.3.2 Garantiju fonda pārskats par budžeta rezultātiem pirms konsolidācijas GF konsolidēts budžeta rezultātu pārskats (EUR) | 2006 | 2005 | Ieņēmumi no finanšu operācijām | 52 981 320,04 | 51 555 876,17 | Procentu ienākumi | Procentu ienākumi par naudu un naudas ekvivalentiem | 11 443 127,48 | 6 280 520,69 | Procentu ienākumi par pārdošanai pieejamiem aktīviem | 41 538 192,56 | 44 158 957,25 | Citi procentu ienākumi | -88 004,16 | Peļņa sakarā ar valūtas kursa svārstībām | 54 152,53 | Gūtā peļņa no pārdošanai pieejamu aktīvu pārdošanas | 0,00 | 1 150 249,86 | Pārdošanai pieejamu aktīvu vērtības samazinājuma atcelšana | Citi finanšu ienākumi | Finanšu operāciju izdevumi | -1 015 682,63 | -897 587,75 | Procentu maksas | Procentu maksas par naudu un naudas ekvivalentiem | Zaudējumi sakarā ar valūtas kursa svārstībām | -128 000,52 | Gūtie zaudējumi no pārdošanai pieejamu aktīvu pārdošanas | Pārdošanai pieejamu aktīvu vērtības samazinājums | Citi finanšu izdevumi | -887 682,11 | -897 587,75 | Tostarp Pārvaldības maksas | -714 719,38 | -702 497,47 | PĀRPALIKUMS NO DARBĪBĀM, KAS NAV PAMATDARBĪBAS | 51 965 637,41 | 50 658 288,42 | PĀRPLIKUMS NO PARASTĀS DARBĪBAS | Ārkārtas ieņēmumi | Ārkārtas zaudējumi | PĀRPALIKUMS NO ĀRKĀRTAS POZĪCIJĀM | GADA EKONOMISKAIS REZULTĀTS | 51 965 637,41 | 50 658 288,42 | Piezīme par pārskatu par saimnieciskajiem rezultātiem pirms konsolidācijas - Korekcija 2005. gadā saistībā ar „citiem procentu ienākumiem” veikta tāpēc, ka tika pārvērtētas saņemamās soda naudas. - „Peļņa sakarā ar valūtas kursa svārstībām” 2005. gadā attiecas uz „citu parādu” novērtēšanu. „Citi finanšu izdevumi” ietver EIB pārvaldības komisijas maksu, revīzijas maksas, uzkrātās revīzijas maksas par pārskatu slēgšanu, uzkrātās atgūšanas maksas, kas jāiemaksā EIB pēc tam, kad Fondam samaksātas tam pienākošās un vēl nesamaksātās soda naudas. 3. Iemaksas Fondā 3.1. Iemaksas no vispārējā budžeta finanšu gada laikā Līdzekļu nodrošinājuma kārtības juridiskais pamats aprakstīti pielikuma 1. sadaļā. Ar Padomes 2000. gada 26. septembra Regulu (EK) Nr. 2040/2000 (OV L 244, 29.9.2000., 27. lpp.) par budžeta disciplīnu atļauj vispārējā budžetā iekļaut aizdevumu un garantiju operāciju rezervi. Šo pozīciju, kam 2006. gadā tika piešķirtas apropriācijas 229 miljonu euro apmērā, izmanto, lai papildinātu Fondu, pārskaitot summas budžeta pozīcijā iemaksām Fondā. Saskaņā ar juridisko pamatu, budžeta lēmējinstitūcija 2006. gadā pieņēma lēmumu veikt vienu pārvedumu par kopējo summu EUR 127 640 000,00, lai papildinātu Fondu. - Pārvedums DEC20/2006[3] : EUR 127 640 000,00: ar šo pārvedumu papildināja Fondu, īstenojot Padomes 1999. gada 22. decembra, 2001. gada 6. novembra un 2004. gada 29. decembra lēmumus saskaņā ar Regulas pielikumā ietvertajiem noteikumiem. Lēmumi par šiem pārvedumiem ir uzrādīti pielikuma 1. sadaļā. Pārvedums EUR 127 640 000,00 apmērā tika veikts saskaņā ar kompensācijas mehānismu, atmaksājot Fonda pārpalikumu EUR 92 730 000,00 apmērā. Tātad 2006. gada 31. jūlijā Fondam tika samaksāta tīrā summa EUR 34 910 000,00 apmērā. 2007. gada 30. janvārī Padome pieņēma grozījumu (sk. 1. sadaļu par juridisko pamatojumu), ko piemēros no 2007. gada 1. janvāra. Galvenais grozījuma mērķis ir uzlabot budžeta līdzekļu izmantošanas lietderību, līdzekļu piešķiršanā Fondam pamatojoties uz garantēto aizdevumu neatmaksātām summām. Saskaņā ar Eiropas Parlamenta, Padomes un Komisijas Iestāžu nolīgumu par budžeta disciplīnu un pareizu finanšu pārvaldību[4] Fonda finansējumam pieejamā summa tiks iekļauta budžeta pozīcijā Nr. 4 (Ārējās attiecības), nevis īpašā rezervē[5], kā to darīja iepriekš 3.2. Fonda likvīdo aktīvu finanšu ieguldījumu procenti Fonda likvīdos aktīvus iegulda saskaņā ar pārvaldības principiem, kas noteikti Kopienas un EIB 1994. gada 23./25. novembra Nolīguma pielikumā, kurā grozījumi izdarīti ar 1996. gada 17./23. septembra Papildu nolīgumu Nr. 1 un 2002. gada 26. aprīļa / 8. maija Papildu nolīgumu Nr. 2. Ar Papildu nolīgumu Nr. 2 2002. gadā mainīja ieguldījumu principus, lai koriģētu pārmērīgo likviditāti, kas bija pieaugusi līdz vairāk nekā 50% no Fonda aktīviem un ierobežoja Fonda ienesīgumu. Saglabājot ierobežojumu, ka vismaz viena trešdaļa Fonda līdzekļu jāiegulda īstermiņa ieguldījumos (līdz vienam gadam), tika paplašināts instrumentu loks, kuros var īstenot īstermiņa ieguldījumus. Tagad tie ietver vērtspapīrus ar mainīgo likmi, neatkarīgi no to atmaksāšanas termiņa, un vērtspapīrus ar noteikto likmi ar atlikušo atmaksāšanas termiņu ne ilgāk par vienu gadu, neatkarīgi no to sākotnējā atmaksāšanas termiņa. Tas tāpēc, ka vērtspapīri ar nemainīgo likmi to termiņa beigās ir atlīdzināmi 100% no to nominālās vērtības, bet vērtspapīrus ar mainīgo likmi var pārdot jebkurā laikā par cenu, kas tuva 100%, neatkarīgi no to atlikušā atmaksāšanas termiņa. Lai saglabātu līdzsvaru starp dažādiem instrumentiem, kuru likviditāte tiek uzraudzīta, vismaz 18% (kas atbilst dubultai Fonda nodrošinājuma likmei) tiek saglabāti naudas ieguldījumos, jo īpaši banku depozītos. Šī jaunā struktūra palīdzēja uzlabot Fonda ienesīgumu, vienlaikus saglabājot apdomīgu likviditātes līmeni. 2006. gada beigās bija gandrīz ieviesta portfeļa mērķstruktūra atbilstīgi 2005. gada precizējumiem, proti, vienādās daļās jābūt ieguldījumiem ar termiņu no 2 līdz 10 gadiem. 2007. gadā paredzēts to ieviest pilnībā. Portfeļa rezultāti bija labāki nekā atsauces vērtība (sīkākas ziņas skatīt pielikuma 2.5.2. punktā „Rezultāti”). 2006. gada beigās rezultāti bija labāki par 6,45 atsauces punktiem. Komisija un EIB vienojas par to banku sarakstu, kurām atļauts pieņemt depozītus. Sākotnējais saraksts tiek regulāri pārskatīts, ņemot vērā jaunākās izmaiņas banku reitingos. Lielākā daļa banku ir euro mijieskaita sistēmas locekles. Tām visām ir piešķirts vismaz A1 reitings attiecībā uz ilgtermiņa ieguldījumiem un P1 reitings attiecībā uz īstermiņa ieguldījumiem Moody's reitingu sistēmā vai to attiecīgie ekvivalenti Standard & Poor's vai Fitch reitingu sistēmās. Uz ieguldījumiem, kas izdarīti šajās bankās, attiecas noteikumi, kas nodrošina lielākus ieņēmumus un novērš riska koncentrēšanos. 2006. gadā procentu ienākumi naudā un naudas ekvivalentos par Fonda norēķinu kontiem un vērtspapīriem kopsummā bija EUR 52 981 320,04, kas sadalās šādi: - Noguldījumi un norēķinu konti: EUR 11 443 127,48; tas atspoguļo situāciju 2006. gada 31. decembrī, ieskaitot procentus, kas saņemti par banku depozītiem (EUR 10 272 574,00) un izmaiņas uzkrātajos procentos (EUR 1 133 419,17) 2005. gadā. Norēķinu kontos bija EUR 37 134,31, ietverot procentus, kas aprēķināti par norēķinu kontiem. - Vērtspapīru portfelis : EUR 41 538 192,56; šajā summā iekļauti vērtspapīru procenti EUR 44 781 061,69 apjomā un izmaiņas uzkrātajos procentos (EUR 1 295 995,14) 2006. gada 31. decembrī. Vērtspapīru procentus rada ieguldījumi vērtspapīru veidā saskaņā ar ieguldījumu principiem, kas noteikti Nolīgumā, ar kuru EIB uzdod pārvaldīt Fonda likvīdos aktīvus. Tomēr no šā skaitļa jāatņem EUR 1 946 873,99, kas gada laikā uzrādīti kā starpība starp sākuma vērtību un izpirkšanas vērtību, kas sadalīta proporcionāli atlikušajam vērtspapīra pastāvēšanas laikam (atbilstoši uzcenojuma vai diskonta sadalījumam, kas uzrādīts peļņas un zaudējumu pārskatā). Saņemtos procentus uzrāda finanšu gada rezultātos. 3.3. Summas, kas atgūtas no saistības neizpildījušiem parādniekiem 2006. gadā nekādas summas netika atgūtas. Fondam joprojām jāatgūst USD 1 448 433,44 saistībā ar nenomaksātiem soda procentiem. 4. Fonda saistības 4.1. Neizpildīto saistību maksājumi 2006. gadā no Fonda netika prasīti neizpildīto saistību maksājumi. 4.2. Atlīdzība EIB Nolīguma 2002. gada 26. aprīlī un 8. maijā parakstītajā Otrajā papildu nolīgumā noteikts, ka atlīdzību Bankai nosaka, katrai Fonda aktīvu daļai piemērojot attiecīgās degresīvās gada komisijas likmes. Šo atlīdzību aprēķina, pamatojoties uz Fonda vidējiem aktīviem. Bankas atlīdzība par 2006. gadu tika noteikta EUR 714 719,38 apmērā un uzrādīta peļņas un zaudējumu pārskatā un kā uzkrātie izdevumi (pasīvi) bilancē. Atlīdzība tika izmaksāta EIB 2007. gada februārī. [1] SEC(2007) [2] Ar grozīto Regulu nosaka, ka no Garantiju fonda garantētos maksājumus pievienošanās valstīm arī pēc pievienošanās dienas garantē Kopiena. Tomēr no šīs dienas tās vairs nav Kopienu ārējās darbības un tās garantē tieši no Eiropas Savienības vispārējā budžeta, nevis no Fonda. [3] SEC(2006) 646 galīgā redakcija. [4] OV C 139, 14.6.2006., 1. lpp. [5] Tomēr budžeta disciplīnu nodrošinās tas, ka:- finansiālās palīdzības aizdevumiem nepieciešami Padomes lēmumi;- Euratom un EIB garantētiem aizdevumiem daudzgadu griestus apstiprina Padome.